CELEX: 32017D0811
Language: lv
Date: 2017-05-10 00:00:00
Title: Komisijas Īstenošanas lēmums (ES) 2017/811 (2017. gada 10. maijs), ar kuru apstiprina Beļģijas iesniegto grozīto plānu, kas paredz saskaņā ar Padomes Direktīvu 2009/158/EK apstiprināt uzņēmumus saistībā ar mājputnu un inkubējamo olu iekšējo tirdzniecību Savienībā (izziņots ar dokumenta numuru C(2017) 2947) (Dokuments attiecas uz EEZ. )

12.5.2017   
            
            
               LV
            
            
               Eiropas Savienības Oficiālais Vēstnesis
            
            
               L 121/47
            
         KOMISIJAS ĪSTENOŠANAS LĒMUMS (ES) 2017/811
   (2017. gada 10. maijs),
   ar kuru apstiprina Beļģijas iesniegto grozīto plānu, kas paredz saskaņā ar Padomes Direktīvu 2009/158/EK apstiprināt uzņēmumus saistībā ar mājputnu un inkubējamo olu iekšējo tirdzniecību Savienībā
   
      
         (izziņots ar dokumenta numuru C(2017) 2947)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (1), un jo īpaši tās 3. panta 2. punkta b) apakšpunktu,
   tā kā:
   
               (1)
            
            
               Direktīvas 2009/158/EK 3. panta 1. punkts paredz, ka dalībvalstīm ir jāiesniedz Komisijai plāns ar to valstī veicamo pasākumu aprakstu, ko tās plāno ieviest, lai nodrošinātu atbilstību minētās direktīvas II pielikumā izklāstītajiem noteikumiem par uzņēmumu apstiprināšanu saistībā ar mājputnu un inkubējamo olu iekšējo tirdzniecību Savienībā.
            
         
               (2)
            
            
               Beļģijas plānu pēdējo reizi apstiprināja ar Komisijas Lēmumu 2004/835/EK (2).
            
         
               (3)
            
            
               Beļģijas iestādes 2016. gada 24. oktobrī iesniedza grozītu plānu un lūdza pastiprināt grozījumus, kuros ņemti vērā jaunākie sasniegumi to slimību diagnosticēšanā, uz kurām attiecas Direktīvas 2009/158/EK II pielikuma III nodaļā noteiktās slimību uzraudzības programmas.
            
         
               (4)
            
            
               Komisija šo grozīto plānu izskatīja; tas atbilst Direktīvā 2009/158/EK noteiktajiem kritērijiem un ļauj sasniegt minētās direktīvas mērķus, ja Beļģija to efektīvi īsteno un regulāri atjaunina. Tāpēc tas būtu jāapstiprina.
            
         
               (5)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo apstiprina grozīto plānu, kuru Beļģija iesniedza Komisijai 2016. gada 24. oktobrī un kurā saskaņā ar Direktīvas 2009/158/EK 3. panta 1. punktu ir aprakstīti valsts pasākumi, ko tā plāno īstenot, lai nodrošinātu atbilstību minētās direktīvas II pielikumā izklāstītajiem noteikumiem par uzņēmumu apstiprināšanu saistībā ar mājputnu un inkubējamo olu iekšējo tirdzniecību Savienībā.
   2. pants
   Šis lēmums ir adresēts dalībvalstīm.
   
      Briselē, 2017. gada 10. maijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 343, 22.12.2009., 74. lpp.
   
   
      (2)  Komisijas 2004. gada 3. decembra Lēmums 2004/835/EK, ar ko apstiprina uzņēmumu apstiprināšanas plānus Kopienas iekšējai tirdzniecībai ar mājputniem un inkubējamām olām (OV L 360, 7.12.2004., 28. lpp.).